text: 20-årig dømt for gaderøveri
  04 april 2017 kl. 13.25
  En ung mand fra Fredericia blev tirsdag dømt for røveri mod en 13-årig dreng.
  Røveriet skete tilbage i januar, hvor den 20-årige mand tog fat i drengen på åben gade og truede ham til at udlevere sin telefon.
  I retten blev manden, som er tyrkisk statsborger, idømt seks måneders ubetinget fængsel. Dommen omfattede også tyveri, brugstyveri af et køretøj og besiddelse af våben og hash.
   Anklagemyndigheden ønskede den 20-årig udvist af Danmark.
  - Retten fandt dog ikke grundlag for at udvise ham, blandt andet fordi han har haft lovligt ophold i Danmark i snart 14 år, og fordi han ikke tidligere er straffet af betydning, siger anklager ved Sydøstjyllands politi Mika Nissen i en pressemeddelelse.
  Den 20-årige har siddet varetægtsfængslet siden den 18. januar, hvor han selv meldte sig efter en efterlysning.
  